Source: https://www.zakonypreludi.sk/zz/1952-13
Timestamp: 2019-08-25 06:36:17+00:00
Document Index: 16339999

Matched Legal Cases: ['§ 1', '§ 2', '§ 3', '§ 5', '§ 6', '§ 10', '§ 7', '§ 3', '§ 4']

13/1952 Zb. Nariadenie o správe spojov | Aktuálne znenie
13/1952 Zb.
Nariadenie vlády č. 13/1952 Zb.Nariadenie o správe spojov
Čiastka 8/1952
Platnosť od 29.04.1952 do31.12.1970
Účinnosť od 01.05.1952 do31.12.1970
Organizácia a pôsobnosť. (§ 1 - § 2)
Hospodárstvo. (§ 3 - § 5)
Záverečné ustanovenia. (§ 6 - § 10)
Aktuálne znenie 01.05.1952 - 31.12.1970
zo dňa 8. apríla 1952
o správe spojov.
Organizácia a pôsobnosť.
(1) Z Ministerstva pôšt sa zriaďuje Ministerstvo spojov.
(2) Ministerstvo spojov spravuje všetky odvetvia spojových služieb, ktoré sú určené na verejné používanie (pošta a telekomunikácie), stará sa o výstavbu a prevádzku technických rozhlasových a televíznych zariadení a dozerá na stavbu a prevádzku ostatných telekomunikačných zariadení s výnimkou zariadení v odbore pôsobnosti ministerstiev národnej obrany a národnej bezpečnosti; o spôsobe a rozsahu spolupráce vo veciach telekomunikačných zariadení v odbore pôsobnosti Ministerstva dopravy sa dohodnú ministri dopravy a spojov.
(3) Ministerstvo spojov plní svoje úlohy priamo alebo prostredníctvom krajských správ spojov a výkonných služobní, určuje ich organizáciu a pôsobnosť a vedie ich činnosť na území celého štátu.
(1) Z Povereníctva pôšt sa zriaďuje Povereníctvo spojov.
(2) Povereníctvo spojov stará sa o uplatnenie záujmov Slovenska v odbore spojov, zabezpečuje v odbore spojov spoluprácu so slovenskými národnými orgánmi, zabezpečuje a kontroluje v rámci smerníc a príkazov Ministerstva spojov činnosť jeho orgánov na Slovensku.
Hospodárstvo.
Vláda môže určiť pre odbor pôsobnosti Ministerstva spojov spôsob hospodárenia odlišný od úpravy hospodárenia ostatnej štátnej správy. Podrobnosti upraví minister spojov po dohode s ministrom financií.
Ministerstvo spojov a jeho orgány môžu vykonávať, pokiaľ je to potrebné alebo účelné, samostatne pomocné práce, ktoré slúžia plneniu ich úloh, bez toho že by na to potrebovali oprávnenie podľa osobitných predpisov.
Minister spojov môže na obstarávanie niektorých úloh v odbore pôsobnosti Ministerstva spojov zriadiť po dohode s ministrom financií národné podniky a zveriť im do správy potrebný majetok. Pre tieto národné podniky platí zákon č. 103/1950 Sb., o národných podnikoch priemyslových.
(1) Československá štátna pošta, národný podnik, sa zrušuje bez likvidácie; jej majetok prechádza do priamej správy Ministerstva spojov. Výmaz z podnikového registra sa vykoná s odvolaním sa na toto nariadenie.
(2) Zmena zápisov vo verejných knihách sa vykoná s odvolaním sa na toto nariadenie na návrh Ministerstva spojov alebo jeho orgánov pri príležitosti najbližšieho zápisu.
Minister informácií a osvety po dohode s ministrami spojov a financií upraví podrobnosti prechodu technického rozhlasového a televízneho zariadenia a iného majetku do správy Ministerstva spojov. Minister spojov prevezme po dohode s ministrom informácií a osvety v rámci plánu pracovných síl potrebný počet zamestnancov Československého rozhlasu.
Zamestnanci Československej štátnej pošty, národného podniku, a zamestnanci Československého rozhlasu prevzatí podľa § 7 sa stávajú štátnymi zamestnancami rezortu Ministerstva spojov.
(1) Platnosť strácajú všetky predpisy, ktoré sú v rozpore s týmto nariadením, najmä
a) zákon č. 151/1949 Sb., o Československej štátnej pošte, národnom podniku, v znení zákona č. 150/1950 Sb.,
b) vládne nariadenie č. 152/1949 Sb., ktorým sa vydáva organizačný štatút Československej pošty, národného podniku,
c) ustanovenie § 3 ods. 3 zákona č. 137/1948 Sb., o poštátnení Československého rozhlasu, pokiaľ ukladá Československému rozhlasu zriaďovať, udržovať a prevádzať telekomunikačné zariadenia potrebné na vysielanie programov rozhlasom a televíziou.
(2) Ustanovenie § 4 ods. 1 písm. a) a b) zákona č. 72/1950 Sb., o telekomunikáciách, sa mení a zneje:
„a) Ministerstvo spojov
všetky telekomunikačné zariadenia, najmä zariadenia pre verejné používanie;
b) podnik pre rozhlas a televíziu
telekomunikačné zariadenia na účely rozhlasového a televízneho príjmu;“.
(3) Do vydania predpisov podľa tohto nariadenia sa postupuje primerane podľa predpisov doterajších, pokiaľ nie sú v rozpore s týmto nariadením.
Toto nariadenie nadobúda účinnosť dňom 1. mája 1952; vykoná ho minister spojov a minister informácií a osvety po dohode s ministrom financií a s ostatnými zúčastnenými členmi vlády.